— Далёка не кожны год становіцца ўраджайны на медалі, але не магу ахарактарызаваць 2016-ы як правальны. Нашы спартсмены выступалі годна, змагаліся за сябе, за нас, за краіну. Што тычыцца мастацкай гімнастыкі, то дзяўчаты, як заўсёды, былі на вышыні, малайцы. Але гэта спорт, сёння мы на п'едэстале, а заўтра можам быць за яго межамі — гэта і здарылася, на жаль, з нашай нацыянальнай камандай на Алімпійскіх гульнях. Але я ад усяго сэрца жадаю ім поспеху, не спыняцца на дасягнутым і падымацца як мага часцей на вышэйшую прыступку п'едэстала.